
Zverejnenie zámeru prenájmu majetku obce

Obec Iňa na základe uznesenia č. XV/17-2026 Obecného zastupiteľstva zo dňa 03.06.2026 zverejňuje zámer prenájmu nebytových priestorov nehnuteľného majetku obce na účely umiestnenia vysielačov na pokrytie obce signálom na internetové pripojenie. Budova so súpisným číslom Iňa č. 123, a budova so súpisným číslom 62 v katastrálnom území Iňa, zapísaná na LV č. 1, vedenom na Okresnom úrade v Leviciach.

Dôvodom hodným osobitného zreteľa  podľa § 9aa ods. 2 písm. d) zákona o majetku obcí a v zmysle Internej normy č. 2/2023 Zásady hospodárenia a nakladania s majetkom obce Iňa, Článok 5 Postup prenechávania majetku obce do nájmu právnickým alebo fyzickým osobám,  bod č. 8 môže byť najmä - nájom nebytových priestorov a budov pre potreby zlepšenia dostupnosti služieb,  účelom prenájmu bude lepšie pokrytie signálom na internetové pripojenie.

[bookmark: _Hlk232423905]Dôvodom hodným osobitného zreteľa podľa §9aa ods.2 e) zákona č. 138/1991 Zb. o majetku obcí a v zmysle Internej normy č. 2/2023 Zásady hospodárenia a nakladania s majetkom obce Iňa, Článok 11 Nakladanie s neupotrebiteľným a prebytočným majetkom, výpožička majetku obce,  bod č. 6. Majetok obce možno dať do výpožičky, ak je pre obec dočasne neupotrebiteľný. V tomto prípade sa nejedná o celú budovu, ale iba prenájom za účelom  umiestnenia vysielačov  na budovách. 

V prípade výpožičky ide o bezplatné užívanie nehnuteľnosti. Protihodnota za prenájom výpožičkou bude zavedenie internetu na 2 odberných miestach obce Iňa. Výpožička je na dobu určitú – 1 rok s možnosťou predĺženia na ďalšie roky. Pre KOMNET plus, s.r.o., sídlo Dolný Ohaj 112, 941 43, IČO: 45595585, DIČ: 2023056574  zastúpený konateľom- Marek Hatala.

